DE ANIMAL. HIST. VII. 4. 5o5 
praecipites sunt ad appetendum; sed iam appositis 
rebus minus frui possunt. Paucis euenit grauidis 
corpore melius habere. Maxime infestantur, cum 
foetui incipiunt oriri pili. Congeniti pili prae¬ 
gnantibus rarescunt et defluunt: quae loca autem 
glabra habere consueuerunt, ea potius pilosa fiunt. 
Masculus fere magis mouetur in vtero quam foe- 4 
mella, et celerius editur. Foemella autem tardius. 
Atque in foemellis dolor continuus et lentior, in 
masculis expeditior quidem, sed longe molestior. 
Instante partus tempore quae cum viris coeunt, ce¬ 
lerius pariunt. Videntur parturire mulieres inter¬ 
dum , cum tamen tempus pariendi nullum sit. Sed 
parturitionem appetere putant, cum infans verti¬ 
tur in caput. Reliqua igitur animalia perficiunt 
partus suos vna tantum lege. Vnum enim tempus 
praescriptum est pariendi. Soli ex animalibus ho¬ 
mini multa. Nam et septimo et octauo et nono 
mense parit: plurimum etiam decimo: quaedam et¬ 
iam ex vndecimo insuper etiam aliquid capiunt. 
Qui ante mensem septimum prodeunt, nulli vlla 5 
ratione possunt viuere. At septimus mature oriendi 
principium est. Verum plerique sunt imbecilles: 
ideo inuoluunt eos lanis. Foramina etiam aliqui 
indiscreta habent; qualia sunt aurium et narium. 
Ceterum crescentibus deformantur; atque horum 
U 
